arnastofnun/IGC-2024 huggingface dataset:
S-137/2013

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 19. febrúar sl., á hendur T-kvk-þgf A-kvk-þgf B-x-x, Reykjavík, „fyrir þjófnað, með því að hafa, miðvikudaginn 19. desember 2012, í versluninni Fjarðarkaup að Hólshrauni 1 í Hafnarfirði, stolið hárnæringu, sokkum, bók, myntum og statífi, allt samtals að verðmæti kr. 6.251.

Telst þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og greiðslu alls sakarkostnaðar.“

Ákærða hefur fyrir dómi skýlaust játað að hafa framið brot það sem henni er gefið að sök í ákærunni og er játning hennar studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærða sakfelld fyrir brotið sem er réttilega fært til refsiákvæða í ákærunni.

Ákærða var sektuð fyrir þjófnað 2010 og verður refsing hennar nú því ákveðin 30 daga fangelsi sem bundin skal skilorði eins og í dómsorði segir.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærða, T-kvk-nf A-kvk-nf B-x-x, sæti fangelsi í 30 daga, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærða almennt skilorð 57. gr. almennra hegningarlaga nr. 19/1940.

A-kk-nf Í-kk-nf
S-142/2013

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 19. febrúar 2013, á hendur A-kvk-þgf K-x-x N-x-x, kt. 000000-0000, Álftaríma 9, Selfossi, fyrir tilraun til þjófnaðar í Reykjavík á árinu 2012 með því að hafa:

Föstudaginn 21. desember reynt að stela vörum úr versluninni Accessorize í Kringlunni að söluandvirði 19.490 krónur.

Samdægurs reynt að stela vörum úr versluninni Nettó við Þönglabakka 1 að söluandvirði 33.254 krónur.

Teljast brot ákærðu varða við 1. mgr. 244. gr., sbr. 1. mgr. 20. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Af hálfu ákærðu er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fæddur í apríl 1985. Hún hefur frá árinu 2007 þrívegis hlotið refsidóma vegna þjófnaðarbrota. Síðast var ákærða dæmd 7. október 2010 til þriggja mánaða fangelsisrefsingar, skilorðsbundið í þrjú ár vegna þjófnaðar. Með brotum þeim sem ákærða er sakfelld fyrir í máli þessu hefur hún rofið skilorð síðastgreinds refsidóms. Verður skilorðsdómurinn dæmdur upp og ákærðu dæmd refsing í einu lagi, sbr. 60. gr. og 77. gr. almennra hegningarlaga. Þykir refsing ákærðu hæfilega ákveðin fangelsi í fjóra mánuði.

Af hálfu ákæruvaldsins flutti málið J-kk-nf S-kk-nf H-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærða, A-kvk-nf K-x-x N-x-x, sæti fangelsi í fjóra mánuði.

R-kvk-nf H-kvk-nf
S-148/2013

Mál þetta, sem dómtekið var miðvikudaginn 3. apríl 2013, er höfðað með ákæru ríkissaksóknara, útgefinni 21. febrúar 2013, á hendur R-kk-þgf H-kk-þgf Í-kk-þgf, kt. 000000-0000, Klausturstíg 3, Reykjavík, fyrir eftirtalin hegningarlagabrot framin á árinu 2012:

Fyrir brot gegn valdstjórninni með því að hafa, fimmtudaginn 3. maí 2012, á lögreglustöðinni við Hverfisgötu í Reykjavík veist með ofbeldi að lögreglumanninum S-kk-þgf E-kk-þgf og slegið hann með krepptum hnefa í gagnauga og eyra vinstra megin.

Telst þetta varða við 1. mgr. 106. gr. almennra hegningarlaga nr. 19/1940.

Fyrir hótun með því að hafa, mánudaginn 10. september 2012, í fangelsinu á Akureyri hótað að stinga G-kk-þf T-kk-þf G-kk-þf með hnífi, sem ákærði hafði í fórum sínum og í kjölfarið sveiflað hnífnum í áttina að G-kk-þgf T-kk-þgf.

Telst þetta varða við 233. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Við meðferð málsins fyrir dómi féll sækjandi frá fyrri hluta verknaðarlýsingar 2. ákæruliðar.

Verjandi ákærða krefst þess aðallega að ákærða verði ekki gerð refsing í málinu, en til vara að honum verði dæmd vægasta refsing er lög leyfa. Þá krefst verjandi hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júní 1991. Samkvæmt sakavottorði hefur hann þrisvar sinnum gengist undir lögreglustjórasátt fyrir brot gegn umferðarlögum og lögum um ávana- og fíkniefni. Þá hefur hann hlotið níu refsidóma fyrir ýmis brot gegn almennum hegningarlögum og umferðarlögum. Ákærði var 4. maí 2012 dæmdur til 12 mánaða fangelsisrefsingar fyrir auðgunarbrot, hótanir, nytjastuld, skjalabrot og umferðarlagabrot. Hinn 9. nóvember 2012 var hann dæmdur til 10 mánaða fangelsisrefsingar fyrir auðgunarbrot, nytjastuld og umferðarlagabrot. Loks var ákærði dæmdur 19. desember 2012 í þriggja mánaða fangelsi fyrir stórfellda líkamsárás. Refsing verður tiltekin samkvæmt reglum 77. og 78. gr. almennra hegningarlaga. Þykir refsing ákærða hæfilega ákveðin fangelsi í tvo mánuði.

Ákærði greiði málsvarnarþóknun skipaðs verjanda síns, K-kk-ef S-kk-ef hrl., 125.500 krónur og þóknun verjanda síns á rannsóknarstigi málsins, S-kk-ef K-kk-ef K-kk-ef hdl., 62.750 krónur. Við ákvörðun þóknunar lögmanna hefur verið tekið tillit til virðisaukaskatts.

Af hálfu ákæruvaldsins flutti málið Ó-kk-nf I-kk-nf Ó-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, R-kk-nf H-kk-nf Í-kk-nf, sæti fangelsi í tvo mánuði.

Ákærði greiði málsvarnarþóknun skipaðs verjanda síns, K-kk-ef S-kk-ef hrl., 125.500 krónur og þóknun verjanda síns á rannsóknarstigi málsins, S-kk-ef K-kk-ef K-kk-ef hdl., 62.750 krónur.

R-kvk-nf H-kvk-nf
S-169/2013

Mál þetta, sem dómtekið var í dag, er höfðað með ákæru lögreglustjórans á höfuðborgarsvæðinu, útgefinni 27. febrúar 2013, á hendur E-kk-þgf P-kk-þgf V-kk-þgf, kt. 000000-0000, Deildarási 3, Reykjavík, fyrir:

1. Umferðarlagabrot, með því að hafa ekið bifreiðinni LZ-027, sviptur ökuréttindum og með 109 km hraða á klst. suður Reykjanesbraut við Molduhraun í Garðabæ þar sem leyfður hámarkshraði var 80 km á klst.

Telst þetta varða við 1., sbr. 3. mgr. 37. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Rangar sakargiftir, með því að hafa er lögregla hafði afskipti af akstri ákærða í framangreint skipti, skýrt lögreglu rangt frá nafni sínu og kennitölu er ákærði gaf upp nafn og kennitölu M-kk-ef D-x-x B-kk-ef, kt. 000000-0000, framvísaði ökuskírteini hans og ritaði nafn hans undir vettvangsskýrslu lögreglu og þannig leitast við að koma því til leiðar að M-kk-nf D-x-x yrði sakaður um refsiverðan verknað.

Telst þetta varða við 148. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í september 1987. Samkvæmt sakavottorði var honum þrívegis árin 2008 og 2009 gerð sektarrefsing vegna ölvunarakstursbrota. Þá var ákærði 16. desember 2010 dæmdur til 30 daga fangelsisrefsingar, skilorðsbundið í tvö ár, vegna líkamsárásar. Með brotum þeim sem ákærði er sakfelldur fyrir í máli þessu hefur hann rofið skilorð refsidómsins og verður hann dæmdur upp og refsing dæmd í einu lagi, sbr. 60. gr. og 77. gr. almennra hegningarlaga. Ákærði hefur játað brot sín greiðlega. Þá er til þess að líta að brot það sem ákærði gaf öðrum ranglega að sök, sem í 2. ákærulið greinir, var smávægilegt. Samkvæmt framansögðu þykir refsing ákærða hæfilega ákveðin fangelsi í 60 daga, en rétt þykir að fresta fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Af hálfu ákæruvaldsins flutti málið J-kk-nf S-kk-nf H-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, E-kk-nf P-kk-nf V-kk-nf, sæti fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

R-kvk-nf H-kvk-nf
S-199/2013

Mál þetta, sem dómtekið var í dag, 15. apríl 2013, er höfðað með ákæru útgefinni af lögreglustjóranum á höfuðborgarsvæðinu 12. mars sl. á hendur S-kk-þgf S-kk-þgf S-kk-þgf, kt. 030886-2919, Torfufelli 50, Reykjavík fyrir umferðarlagabrot í Keflavík með því að hafa sunnudaginn 4. nóvember 2012 ekið bifreiðinni UA-131 sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 85 ng/ml og tetrahýdrókannabínól 3,0 ng/ml) um Ægisgötu uns lögregla stöðvaði aksturinn.

Er talið að þetta varði við 1. mgr. 48. gr. og 1. mgr., sbr. 2. mgr., 45. gr. a., allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og 3. gr. laga nr. 24/2007.

Er þess krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst 1986. Hann á að baki nokkurn sakaferil frá árinu 2003. Ákærði hefur fjórum sinnum gengist undir sátt hjá lögreglustjóranum á höfuðborgarsvæðinu og hefur hann ellefu sinnum verið dæmdur fyrir brot á almennum hegningarlögum, umferðarlögum og lögum um ávana- og fíkniefni. Ákærða var veitt reynslulausn 28. desember 2011 í tvö ár á eftirstöðvum refsingar 230 daga. Með hliðsjón af eðli brots ákærða nú þykir rétt að láta reynslulausnina standa óhreyfða. Í ljósi ítrekaðra brota ákærða þykir refsing hans hæfileg fangelsi í 30 daga.

Ákærði er sviptur ökurétti ævilangt.

Ákærði greiði 189.240 krónur í sakarkostnað.

D ó m s o r ð :

Ákærði, S-kk-nf S-kk-nf S-kk-nf, sæti fangelsi í 30 daga.

Ákærði er sviptur ökurétti ævilangt.

Ákærði greiði 189.240 krónur í sakarkostnað.

B-kvk-nf B-kvk-nf
S-205/2013

Mál þetta, sem dómtekið var í dag er höfðað af lögreglustjóranum á höfuðborgarsvæðinu með ákæru dagsettri 12. mars 2013, á hendur H-kk-þgf Þ-kk-þgf H-kk-þgf, kt. 281068-5719, Æsufelli 4, Reykjavík, fyrir eftirfarandi brot:

I

Fyrir að hafa laugardaginn 22. desember 2012 ekið bifreiðinni UL-618 sviptur ökurétti um Ægisgarð uns aksturinn var stöðvaður skömmu síðar.

II

Fyrir að hafa aðfaranótt laugardagsins 5. janúar 2012 ekið sömu bifreið sviptur ökurétti, undir áhrifum áfengis og óhæfur um að stjórna henni örugglega vegna áhrifa ávana- og fíkniefna (í blóði mældist vínandamagn 0,80 ‰ og amfetamín 105 ng/ml) um Suðurfell við Select uns aksturinn var stöðvaður skömmu síðar.

Er talið að brot í báðum liðum varði við 1. mgr. 48. gr., en brot í lið II auk þess við 1. sbr. 2. mgr. 45. gr. og 1. og 2. mgr. 45. gr. a, allt sbr. 1. mgr. 100. gr. umferðalaga nr. 50/1987, sbr. 1. gr. laga nr. 48/1997.

Er þess krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Við meðferð málsins fyrir dómi leiðrétti sækjandi ákæru að því varðar II lið ákæru á þann hátt að brotið hafi verið framið árið 2013.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu, er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði H-kk-nf Þ-kk-nf er fæddur í október árið 1968. Ákærði er vanaafbrotamaður. Samkvæmt sakavottorði sem liggur frammi ásamt gögnum málsins hófst brotaferill ákærða árið 1989 og hefur hann síðan þá reglulega verið dæmdur til ýmist óskilorðsbundinnar eða skilorðsbundinnar refsivistar, auk sekta, mest vegna umferðarlagabrota og auðgunarbrota. Ákærði hefur í endurteknum mæli verið sviptur ökurétti og nú síðast í janúar 2013 var ákærði dæmdur í 5 mánaða óskilorðsbundið fangelsi fyrir brot á umferðarlögum og lögum um ávana- og fíkniefni, en hann var þá sviptur ökurétti ævilangt. Brot þau á umferðarlögum sem ákærði er nú sakfelldur fyrir eru framin áður en dómur frá 28. janúar sl. var kveðinn upp og ber að ákvarða refsingu ákærða nú sem hegningarauka með hliðsjón af 78. gr. almennra hegningarlaga nr. 19/1940. Ákærði hefur margsinnis verið dæmdur fyrir samskonar umferðarlagabrot og ber sakaferill hans hvað þessi brot varðar vott um skeytingarleysi um þá hættu í umferðinni sem hegðun hans skapar. Ákærði hefur játað brot sín greiðlega og er það virt honum til málsbóta. Í ljósi þessa er refsing ákærða ákveðin fangelsi í einn mánuð.

Með vísan til ákvæða í ákæru er áréttuð ævilöng ökuleyfissvipting ákærða.

D ó m s o r ð :

Ákærði, H-kk-nf Þ-kk-nf H-kk-nf, sæti fangelsi í einn mánuð.

Ákærði er sviptur ökurétti ævilangt.

Ákærði greiði 78.808 krónur í sakarkostnað.

B-kvk-nf B-kvk-nf
S-222/2013

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 26. mars sl., á hendur T-kk-þgf J-kk-þgf, Reykjavík,„fyrir hegningar-, umferðarlaga og fíkniefnabrot í Reykjavík með því að hafa miðvikudaginn 16. janúar 2013 í félagi við H-kk-þf G-kk-þf H-kk-þf, og I-kk-þf S-kk-þf V-kk-þf, brotist inn í Kvikmyndaskóla Íslands við Ofanleiti 2 og stolið þaðan 6 Apple fartölvum að óþekktu verðmæti og ekið síðan á brott af vettvangi á bifreiðinni OO-486 óhæfur um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 2,5 ng/ml) norður Kringlumýrarbraut uns lögregla stöðvaði aksturinn, á vegarkafla rétt við Hamrahlíð, og fyrir að hafa í vörslum sínum 0,79 g af maríhúana sem lögregla fann við leit á ákærða og lagði hald á.

Telst þetta varða við 1. mgr. 244. gr. almennra hegningarlaga nr. 19/1940, 1. mgr., sbr. 2. mgr., 45. gr. a., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Jafnframt er þess krafist að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 23/2001.“

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Verður refsing hans því ákveðin fangelsi í 30 daga en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Upptækt skal vera 0,79 g af maríhúana. Ákærði er sviptur ökurétti í 2 ár frá uppkvaðningu dómsins að telja. Ákærði greiði 89.858 krónur í sakarkostnað og málsvarnarþóknun skipaðs verjanda síns, S-kk-ef S-kk-ef hdl. 50.200 krónur.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, T-kk-nf J-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Upptækt skal vera 0,79 g af maríhúana.

Ákærði er sviptur ökurétti í 2 ár frá uppkvaðningu dómsins að telja

Ákærði greiði 89.858 krónur í sakarkostnað og málsvarnarþóknun skipaðs verjanda síns, S-kk-ef S-kk-ef hdl. 50.200 krónur.

A-kk-nf Í-kk-nf
S-22/2013

Ár 2013, mánudaginn 28. janúar, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 22/2013: Ákæruvaldið (H-kvk-nf S-kvk-nf P-kvk-nf) gegn H-kk-þgf Þ-kk-þgf H-kk-þgf, sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 15. janúar sl. á hendur ákærða, H-kk-þgf Þ-kk-þgf H-kk-þgf, kt. 000000-0000, Æsufelli 4, 111 Reykjavík, „fyrir umferðarlagabrot í Reykjavík með því að hafa:

1. Mánudaginn 23. júlí 2012 ekið bifreiðinni YH-970 sviptur ökurétti og undir áhrifum áfengis (í blóði mældist vínandi 1,57‰) eftir Sæbraut að bensínafgreiðslustöð Olís þar sem lögregla stöðvaði aksturinn.

M. 007-2012-041913

Telst brot þetta varða við 1., sbr. 3. mgr. 45. gr. og 1. mgr. 48. gr., sbr,. 1. mgr. 100. gr. umferðarlaga nr. 50/1987 með áorðnum breytingum.

fyrir ávana- og fíkniefnalagabrot í Reykjavík með því að hafa:

2. Þriðjudaginn 4. september 2012 haft í vörslum sínum 0,93 grömm af amfetamíni sem lögregla fann við leit á ákærða.

M. 007-2012-50208

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Krafist er upptöku á 0,93 g af amfetamíni, með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Refsing ákærða þykir hæfilega ákveðin fangelsi í 5 mánuði.

Dæma ber ákærða til þess að vera sviptur ökurétti ævilangt frá dómsbirtingu að telja. desember sl.

Dæma ber ákærða til þess að sæta upptöku á 0,93 g af amfetamíni.

Loks ber að dæma að ákærði greiði kostnað af málinu, 21.467 krónur.

Dómsorð:

Ákærði, H-kk-nf Þ-kk-nf H-kk-nf, sæti fangelsi í 5 mánuði.

Ákærði er sviptur ökurétti ævilangt frá dómsbirtingu.

Ákærði sæti upptöku á 0,93 g af amfetamíni.

Ákærði greiði 22.467 krónur í sakarkostnað.

P-kk-nf G-kk-nf.
S-232/2013

Mál þetta, sem dómtekið var í dag, er höfðað með ákæru, útgefinni 26. mars 2013, á hendur T-kvk-þgf D-kvk-þgf M-kvk-þgf, kt. 000000-0000, Hjallaseli 10, Reykjavík, fyrir eftirfarandi brot framin á tímabilinu 14. maí til 24. september 2012, sem starfsmaður í verslun Debenhams á Íslandi, í Smáralind í Kópavogi:

1. Fjárdrátt, með því að hafa sem gjaldkeri starfsmannasjóðs verslunarinnar, dregið sér og nýtt í eigin þágu fjármuni, samtals kr. 650.200, með því að hafa í 59 tilvikum tekið fjármuni út af bankareikningi sjóðsins nr. 0537-26-345002.

Telst þetta varða við 247. gr. almennra hegningarlaga nr. 19/1940.

2. Fjárdrátt, með því að hafa dregið sér og nýtt í eigin þágu samtals kr. 65.000, með því að taka reiðufé úr skiptimyntsjóði verslunarinnar.

Telst þetta varða við 247. gr. almennra hegningarlaga nr. 19/1940.

3. Þjófnað, með því að hafa stolið tveimur pörum af Hummel barnaskóm að samtals söluverðmæti kl. 12.990 og öðrum ótilgreindum fatnaði að áætluðu söluverðmæti kr. 100.000 úr versluninni.

Telst þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og greiðslu alls sakarkostnaðar.

Af hálfu ákærðu er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd árið 1979. Hún hefur ekki áður sætt refsingu. Ákærða hefur gengist greiðlega við brotum sínum og leitast við að bæta fyrir þau. Þykir refsing ákærðu hæfilega ákveðin fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Af hálfu ákæruvaldsins flutti málið K-kk-nf Ó-kk-nf fulltrúi lögreglustjórans á höfuðborgarsvæðinu.

R-kvk-nf H-kvk-nf héraðsdómari kveður upp dóminn.

Dómsorð:

Ákærða, T-kvk-nf D-kvk-nf M-kvk-nf, sæti fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga.

R-kvk-nf H-kvk-nf